არხოტისთავისღელე
არხოტისთავისღელე, არხოტი, წელთაგზა — უღელტეხილი საქართველოში, მცხეთა-მთიანეთის მხარის დუშეთისა და ყაზბეგის მუნიციპალიტეტების ადმინისტრაციულ საზღვარზე. მდებარეობს თუშეთ-ხევსურეთის კავკასიონზე, კიდეგანის ქედზე. სიმაღლე ზღვის დონიდან 3287 მ. სნოს ხეობას აკავშირებს არხოტის ხეობასთან. სოფელ ჯუთიდან (ყაზბეგის მუნიციპალიტეტი) გადადის საცალფეხო ბილიკი პირიქითა ხევსურეთის არხოტის თემში (სოფლები: ახიელი და ამღა).